Asako Yuzuki

Asako Yuzuki (jaapani keeles 柚木 麻子, Yuzuki Asako; sündinud 2. augustil 1981 Tokyos) on jaapani kirjanik. Ta on võitnud Yomimono auhinna uutele kirjanikele ja Yamamoto Shūgorō auhinna, ta on mitu korda nomineeritud Naoki auhinnale ning tema romaane on ekraniseeritud televisioonis, raadios ja filmides.

Kooliaastate alguses luges ta välismaiste autorite raamatuid, sealhulgas Beverly Cleary "Ramona" sarja, Lucy Maud Montgomery "Roheliste viilkatuste Anne'i" ("Anne of Green Gables") ja Judy Blume'i noorteromaane. Põhikoolis oli ta raskelt haige ja paranemise ajal luges ta Banana Yoshimoto romaani "Köök", mis veenis teda rohkem Jaapani kirjandust lugema. Hiljem õppis ta Rikkyō ülikoolis prantsuse kirjandust. Pärast Honoré de Balzaci teemalise lõputöö esitamist ja ülikooli lõpetamist töötas ta kondiitri juures, kuid loobus hiljem tööst, et keskenduda kirjutamisele.

Eesti keelde on tõlgitud tema aastal 2017 ilmunud romaan バター, Batā. Eesti keeles anti romaan välja aastal 2025 kirjastuse Tänapäev poolt pealkirja all "Või", jaapani keelest tõlkis Maret Nukke.

Kategooria:Jaapani kirjanikud
Kategooria:Sündinud 1981